П Р О Т О К О Л   № 5
от заседание на Комисия ”Съдебна администрация” 
към Прокурорската колегия на Висшия съдебен съвет,
проведено на 21.02.2023 г. 

Днес, 21.02.2023 г. /вторник/ от 10.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ и техническият сътрудник Мариана Георгиева. 

Д Н Е В Е Н   Р Е Д:

1. ОТНОСНО: Предложение от главния прокурор за разкриване на 1 /една/ щ.бр. за длъжност „прокурорски помощник“ в щата на Върховна административна прокуратура. /вх. № ВСС-1404/06.02.2023 г./

Предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „прокурорски помощник“ във Върховна административна прокуратура.
МОТИВИ: Утвърдената щатна численост в отдел „Административно-съдебен надзор“ при ВАП е 29 щ. бр. за магистрати и 6 щ. бр. за съдебни служители, от които двама прокурорски помощници. Това е отделът с най-голяма численост в структурата на ВАП и ВКП.
Функционалната компетентност на прокурорите в отдела е свързана с участие в съдебни заседания по административни дела на ВАП; произнасяне по молби, жалби, сигнали и др. материали от административно-съдебен характер; участие в работни групи за произнасяне по отправени искания за сезиране на Общото събрание на колегиите във ВАП относно издаване на тълкувателни решения; осъществяване на инстанционен контрол върху обжалвани актове на апелативните прокуратури по откази за възобновяване на административно-наказателни производства; изготвяне на становище от името на ПРБ във връзка с проекти на нормативни актове и др.
Многобройната и голяма по обем и съдържание функционална компетентност на прокурорите в отдел административно съдебен надзор при ВАП, чиято дейност се подпомага от прокурорските помощници обосновава необходимостта от увеличаване на щата с още един прокурорски помощник.
Към настоящия момент щатната бройка за длъжността „прокурорски помощник“ в отдел „Административно-съдебен надзор“ при ВАП не може да бъде осигурена от други структури на ВКП и ВАП, поради което е обосновано да бъде разкрита нова бройка.

Необходимите средства за новоразкритата щатна бройка ще бъдат предвидени в бюджета на ПРБ за 2023 г.
 
ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 22.02.2023 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      /п/
			ГЕРГАНА МУТАФОВА

                                     ЧЛЕНОВЕ:     
	……/п/…………………….
         КАЛИНА ЧАПКЪНОВА
              				
……/п/…………………….
        СТЕФАН ПЕТРОВ